CELEX: 32018D0490
Language: sl
Date: 2018-03-21 00:00:00
Title: Izvedbeni sklep Komisije (EU) 2018/490 z dne 21. marca 2018 o razveljavitvi Odločbe 2007/365/ES o nujnih ukrepih za preprečevanje vnosa Rhynchophorus ferrugineus (Olivier) v Skupnost in njegovega širjenja v Skupnosti (notificirano pod dokumentarno številko C(2018) 1607)

23.3.2018   
            
            
               SL
            
            
               Uradni list Evropske unije
            
            
               L 81/22
            
         IZVEDBENI SKLEP KOMISIJE (EU) 2018/490
   z dne 21. marca 2018
   o razveljavitvi Odločbe 2007/365/ES o nujnih ukrepih za preprečevanje vnosa Rhynchophorus ferrugineus (Olivier) v Skupnost in njegovega širjenja v Skupnosti
   
      
         (notificirano pod dokumentarno številko C(2018) 1607)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti četrtega stavka člena 16(3) Direktive,
   ob upoštevanju naslednjega:
   
               (1)
            
            
               Kljub ukrepom iz Odločbe Komisije 2007/365/ES (2) za preprečevanje vnosa Rhynchophorus ferrugineus (Olivier) v Unijo in njegovega širjenja v Uniji je iz letnih pregledov, ki jih v skladu z navedeno odločbo opravijo države članice, razvidno, da je organizem zdaj močno razširjen po večini ogroženega območja.
            
         
               (2)
            
            
               Zato ni mogoče preprečiti njegovega nadaljnjega vnosa na večino ozemlja Unije in njegovega širjenja po večini ozemlja Unije.
            
         
               (3)
            
            
               Odločbo 2007/365/ES bi bilo zato treba razveljaviti.
            
         
               (4)
            
            
               Ta sklep bi se moral uporabljati od istega datuma kot Izvedbena direktiva Komisije (EU) 2018/484 (3), da se zagotovi skladnost z določbami navedene direktive.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Odločba 2007/365/ES se razveljavi.
   Člen 2
   Ta sklep se uporablja od 1. oktobra 2018.
   Člen 3
   Ta sklep je naslovljen na države članice.
   
      V Bruslju, 21. marca 2018
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  Odločba Komisije 2007/365/ES z dne 25. maja 2007 o nujnih ukrepih za preprečevanje vnosa Rhynchophorus ferrugineus (Olivier) v Skupnost in njegovega širjenja v Skupnosti (UL L 139, 31.5.2007, str. 24).
   
      (3)  Izvedbena direktiva Komisije (EU) 2018/484 z dne 21. marca 2018 o spremembi Direktive 93/49/EGS glede zahtev, ki jih mora izpolnjevati razmnoževalni material nekaterih rodov ali vrst Palmae v zvezi z Rhynchophorus ferrugineus (Olivier) (glej stran 10 tega Uradnega lista).